थांनाय बावैसो सान सिगां मुलुगनां आबहावा सान 5 जुनआव आसामनि गिबि मन्थ्रि डः हिमन्त बिस्व शर्माआ बिटिआर ओन्सोलाव मोनसे गोदान माहारियारि पार्क महरै रायमनाखौ फोसावदोंमोन। कक्राझार जिल्लायाव गोदानै बेखेवनाय रायमना माहारियारि पार्कआव हाग्रानि बेसेन गोसा साल सिगुन दंफांजों लोगोसे मै, अमा, मैदेर, दावराय सनाथि गाबनि मोख्रा, गनेश दाव 150 निबो गोबांसिन समायना रमायना सिखिरि आरो 170 निबो गोबांसिन गुबुन गुबुन रोखोमनि दावसिन दावला नुनाय जायो होन्ना रोखा बुंथियो बिटिसिनि हाग्रा बिफाननि मावफुंगिरि सोद्रोमा रन्जित बसुमतारीआ।